Ο διαβήτης, μακροπρόθεσμα, μπορεί να οδηγήσει σε απώλεια της όρασης ακόμη και σε τύφλωση, γι΄ αυτό και η διαχείρισή του κρίνεται απαραίτητη. Οι οφθαλμικές παθήσεις που μπορούν να προκύψουν ως αποτέλεσμα του διαβήτη είναι η διαβητική αμφιβληστροειδοπάθεια, το οίδημα της ωχράς κηλίδας, ο καταρράκτης και το γλαύκωμα, που όλες μπορούν δυνητικά να προκαλέσουν απώλεια της όρασης.